नई दिल्ली: बॉलीवुड के दिग्गज अभिनेता डैनी डेंजोंगप्पा के अभिनय से सजी फिल्म 'बायोस्कोपवाला' को लेकर पिछले काफी वक्त से चर्चा बनी हुई थी, फिल्म में उन्हें मुख्य किरदार में देखा जा रहा है। बता दें कि डैनी इंडस्ट्री में 5 दशक लंबा वक्त बिता चुके हैं। इस दौरान उन्होंने 100 से भी ज्यादा में कई चुनौतिपूर्ण किरदारों को बखूबी पर्दे पर उतारा है। डैनी की फिलहाल अभिनय से सेवानिवृत्त होने की कोई योजना नहीं है, लेकिन डैनी ने कहा कि यह उनके लिए एक ऐसी चीज है जिसके बिना वह रह सकते हैं। पिछले कुछ सालों में डैनी ‘नाम शबाना’ (2017), ‘बेबी’ (2015) और ‘बैंग बैंग’ (2015) जैसी फिल्मों में नजर आए हैं। लेकिन क्या उन्हें कभी भी अभिनय के बिना जीवन जीने का विचार किया है?